alexandrainst/scandi-wiki huggingface dataset:
Jack Berntsen

Joakim Jan Aril «Jack» Berntsen (født 14. oktober 1940 i Kjøpsvik, død 5. oktober 2010) var en norsk filolog og visesanger, kjent for en rekke utgivelser og visebøker.

Bakgrunn 

Han vokste opp i Tverråsen i Skilvassbakk på Hamarøy, var tidlig aktiv i danseband-miljøet, ble utdannet cand.mag. i filologi ved Universitetet i Oslo (1963–1968), og senere adjunkt ved Svolvær videregående skole. Berntsen etablerte «Viseklubben Lovisa» i Svolvær (1968), og musikkfestivalen Troilltampen (1973).

Nasjonal berømmelse fikk han gjennom debutplaten Kor e hammaren Edvard? (singel, 1974) med tekst av Jahn-Arill Skogholts opprinnelige Bygdevise. Derpå fulgte Med hammar og høtt (1976), Det e håp i hænganes snøre (1978), Ongan i Lofoten (1981), I ly av Lofotveggen (1984), Lille Bolla Bølla og andre boller (1986), Badestrandsballade (single, 1986), Bussjåfør (single, 1986), Nordover (1990), The best of J.B.; med røde rose (1996) og Det gode liv (1999).

Berntsen ga ut visebøkene Det e lys lenger frem (Nordnorsk Forfatterlag, 1976), Sol bakom skyan (Oktober forlag, 1979/87), Ongan i Lofoten (Oktober forlag, 1981), Lille Bolla Bølla (1986) og Sanga i søkk og kav (Samlaget, 1995). Han medvirket også til teatermanuset Jacks eventyrverden for Hålogaland Teater (2003), er representert i flere antologier som Circum Polaris (1997)  og Band tel ei bygd (2004). Han har laget barneprogram for NRK TV (Da TV'n gikk i stykker 1985; Under Lofotveggen 1995), samt utferdiget låta «Vi sei NEI NEI NEI« i anledning EU-valget (1994).

I 2007 ble Jack Berntsen tildelt statens stipend for eldre fortjente kunstnere som en påskjønnelse for mangeårig og verdifull innsats.

Visegruppa Lovisa 
 Jack Berntsen – vokalist, gitar
 Bjørghild Rønningen – vokalist
 Kai Larsen – bass, vokal
 Jan Danielsen – trekkspill
 Britt Olsen Talmo – vokalist
 Geir Fredriksen – vokal, gitar
 Hilde Hamnes – vokal, gitar
 Turid Ringstad – vokalist

Priser 
 Nordland fylkes kulturpris (1981)
 Blixprisen (1982)
 Prøysenprisen (1985).
 Vågan kommune opprettet Jack Berntsens kulturpris i 2000.
 Æresmedlem av Nordnorsk forfatterlag (2004)

Diskografi 
 Med hammar og høtt (1976)
 Det e håp i hænganes snøre (1978)
 Ongan i Lofoten (1982)
 I ly av Lofotveggen (1984)
 Lille Bolla Bølla og andre boller (1986)
 Nordover (1990)
 Med røde roser – The Best of Jack Berntsen (1996)
 Vi veit ka vi har/Kor e hammaren, Edvard? (2003)

Referanser

Litteratur 
 Frank A. Jenssen, Prøysenprisen til Jack Berntsen, Nordnorsk Magasin, nr. 7/8, 1985.
 Sissel Henriksen, Lystens trubadur:  Jack Berntsen er 50 år, Nordnorsk Magasin, nr. 6/7, 1990
 Sverre H. Eriksen, Nord-Norges trubadur i tekst og bilder (Kolofon, 2005).

Eksterne lenker 
 
 
  jackberntsen.com webside
  Biografi i Norsk pop- og rockleksikon fra 2005
  Kor e hammaren, Edvard? (1996)
  Tildeling av eldre fortjente kunstnere

Norske visesangere
Norske låtskrivere
Personer fra Tysfjord kommune
Personer fra Hamarøy kommune
Michael Campbell

Michael Campbell (født 23. februar 1969) er en newzealandsk profesjonell golfspiller som er medlem av Europatouren.

Campbell ble i 2001 utnevnt til offiser av New Zealands fortjenstorden. Han ble forfremmet til følgesvenn i 2005.

Seire 
 2005: US Open Championship, HSBC World Match Play Championship
 2003: Nissan Irish Open
 2002: Smurfit European Open
 2001: Heineken Classic
 2000: Johnnie Walker Classic (i 1999, men offisielt på 2000-programmet), Heineken Classic, Linde German Masters

Referanser

Eksterne lenker 
 
 
 Profil på Europeantour.com

Newzealandske golfspillere
New Zealands fortjenstorden
Personer fra Taranaki Region
Fødsler i 1969
Coffea canephora

Coffea canephora (Robustakaffe også synonymt med Coffea robusta) er en kaffeart som har sitt opphav i det vestlige Afrika. Den blir i hovedsak dyrket i Afrika og Brasil der den kalles Conillon. Robusta blir også dyrket i Sørøst-Asia, der franske kolonister introduserte den til Vietnam mot slutten av 1800-tallet. Eksporten fra dette området er nå nest høyest i verden etter Brasil. Denne kaffearten er enklere å dyrke fram enn Coffea arabica og er derfor billigere å produsere. Siden arabicabønner i utgangspunktet blir betraktet som overlegne, er robusta vanligvis begrenset til kaffe av lavere kvalitet, og da ofte i blanding med andre kaffesorter. Den er forøvrig hyppig brukt i pulverkaffe, og i espressoblandinger for å fremme dannelsen av "skumtopp". Robusta inneholder rundt dobbelt så mye koffein sammenlignet med arabica. Rundt en tredjedel av all kaffe produsert på verdensbasis er i dag robusta.

Egenskaper 

Coffea canephora ble ikke klassifisert som en kaffeart før rundt 100 år etter Coffea arabica. Det vokste da fritt i vestre og sentrale Afrika.

Planten har grunne røtter, og vokser som et robust tre eller busk, til å bli rundt 10 meter høy. Den blomstrer uregelmessig og det tar rundt 10–11 måneder før frukten blir moden.

Robustaplanten produserer større kvanta enn arabicaplanten, og robusta er også mindre sårbar for skadedyr og sykdom. Den blir også regnet for å ha en betydelig bitrere smak enn arabica.

Eksterne lenker 
 

Kaffe
Grønland (andre betydninger)

Grønland har flere betydninger:

Hovedbetydningen er 
Grønland, et dansk territorium
 For andre emner tilknyttet øya og territoriet Grønland, se under kategorien Grønland.

Andre betydninger er 
Grønland (strøk), et strøk i Oslo
Grønland (Oslo), en gate på Grønland i Oslo fra Vaterlands bro til Tøyenbekken hvor den går over til å bli Grønlandsleiret.
Grønland (Drammen), en gate i Drammen, fra Strømsø torg til Sundhauggata.
en gatestubb i Halden, fra Elvestredet til Rv21.
en gatestubb i Meland, fra Havneveien og ender som en blindvei.
Grønland (Oslomarka), et serveringssted i Vestmarka (Oslo).
Paolo Bettini

Paolo Bettini (født 1. april 1974) er en italiensk tidligere profesjonell syklist. Han ble regnet som en av verdens beste syklister i én-dagersritt.

Han vant verdenscupen tre år på rad, fra 2002 til 2004.
I løpet av sin karriere vant han blant annet  Milano–Sanremo, Liège–Bastogne–Liège (2), Lombardiet rundt (2),Clásica de San Sebastián. Han har totalt åtte etappeseire fra de store etapperittene. I 2005 og 2006 vant han poengtrøya i Giro d'Italia.

Han ble olympisk mester på fellesstarten under OL 2004. I 2006 ble Bettini verdensmester på landeveisritt fellesstart, og han forsvarte denne tittelen under VM i Stuttgart i september 2007.

Han la opp etter VM i september 2008, og tok i 2010 over som landslagssjef for i Italia etter at Franco Ballerini døde.

Seire 

1997
2. etappe i Hofbrau Cup
1998
4. etappe del a i Romandie rundt 
Sammenlagt og 1. etappe i Giro della Provincia di Lucca 
4. etappe i Tirreno-Adriatico 
1. etappe i Volta a Galicia 
2000
Liège–Bastogne–Liège 
Sammenlagt, 2. og 4. etappe i Memorial Cecchi Gori 
9. etappe i Tour de France 
Trofeo Soller 
2001
Coppa Placci 
4. etappe i Giro della Provincia di Lucca 
Meisterschaft von Zürich 
3. og 11. etappe i Tour de Langkawi 
2002
Bavikhove 
Coppa Sabatini
Giro del Lazio 
Sammenlagt, 3. og 4. etappe i Giro Della Liguria
3. etappe i Giro della Provincia di Lucca 
Sammenlagt, 3. og 4. etappe i Giro Riviera Ligure Pomente 
Liège–Bastogne–Liège 
2. etappe i Tirreno-Adriatico 
Sammenlagt og 1. etappe i Tour de la Région Wallonne 
Verdenscupen i landeveissykling for menn
2003
Clásica de San Sebastián 
HEW Cyclassics 
Milano-Sanremo
 Italiensk mester i landeveisritt 
Sammenlagt i Tour Méditerranéen 
Verdenscupen i landeveissykling for menn
2004
Calais 
Camaiore
1. etappe i Circuit Franco-Belge 
 Olympisk mester i landeveisritt
Profronde van Almelo 
Sammenlagt, 4. og 6. etappe i Tirreno-Adriatico 
8. etappe i Sveits rundt
2. etappe i Tour Méditerranéen
Verdenscupen i landeveissykling for menn
2005
Poengtrøya og 1. etappe i Giro d'Italia
Lombardia rundt 
Meisterschaft von Zürich 
16. etappe i Vuelta a España 
2006
Criterium Comunidad Valenciana 
Poengtrøya og 15. etappe i Giro d'Italia 
Lombardia rundt
Lugano 
 Italiensk mester i landeveisritt 
1. og 2. etappe i Tirreno-Adriatico 
Trofeo Soller 
Valencia 
2. etappe i Vuelta a España
 Verdensmester i landeveisritt
2007
Milano Bike4Show 
4. etappe i Tour of California 
3. etappe i Vuelta a España
 Verdensmester i landeveisritt
2008
1. etappe i Østerrike rundt  
GP Formaggi Guffanti 
Milano, seksdagers 
2. etappe i Tour de la Région Wallonne 
Trofeo Matteotti 
6. og 12. etappe i Vuelta a España

Referanser

Eksterne lenker 
 
 

Italienske syklister
Verdensmestre i landeveisritt
Olympiske mestere for Italia
Deltakere for Italia under Sommer-OL 2000
Syklister under Sommer-OL 2000
Medaljevinnere under Sommer-OL 2004
Deltakere for Italia under Sommer-OL 2004
Syklister under Sommer-OL 2004
Deltakere for Italia under Sommer-OL 2008
Syklister under Sommer-OL 2008
Personer fra provinsen Livorno
Olympiske medaljevinnere i sykling
Etappevinnere i Giro d'Italia
Italienske mestere
Nasjonale mestere i landeveissykling
Donovan Bailey

Donovan Bailey (født 16. desember 1967 i Manchester i Jamaica) er en canadisk friidrettsutøver.

13 år gammel flyttet Bailey til Canada, der han spilte basketball. Han begynte å konkurrere i friidrett i 1991, men satset ikke ordentlig før i 1994. På denne tiden var han også en profesjonell aksjemegler.

Året etter fikk han sitt internasjonale gjennombrudd. Under friidretts-VM i Göteborg 1995 vant Bailey både 100 meter og 4 x 100 m stafett.

Han gjentok dobbelttriumfen under OL i Atlanta 1996, der han satte verdensrekord med tiden 9,84. Mange canadiere følte at Bailey gjenopprettet æren for canadisk friidrett etter dopingskandalen med Ben Johnson fra OL 1988 i Seoul. Bailey vant sitt tredje VM-gull med Canadas stafettlag i 1997, da han fikk sølv på 100 meter etter Maurice Greene.

Donovan Bailey la opp i 2001.

Donovan Bailey holder fremdeles verdensrekorden på 50 meter innendørs med tiden 5,56.

Referanser

Eksterne lenker 
 
 
 

Personer fra Halton Region
Canadiske sprintere
Jamaicanske sprintere
Olympiske mestere for Canada
Verdensmestere i friidrett
Medaljevinnere under Sommer-OL 1996
Deltakere for Canada under Sommer-OL 1996
Friidrettsutøvere under Sommer-OL 1996
Deltakere for Canada under Sommer-OL 2000
Friidrettsutøvere under Sommer-OL 2000
Deltakere for Canada under VM i friidrett 1995
Deltakere for Canada under VM i friidrett 1997
Verdensrekordsettere i friidrett
Personer fra Manchester Parish på Jamaica
Christian Olsson

Christian Olsson (født 25. januar 1980 i Göteborg) er en svensk tidligere friidrettsutøver som spesialiserte seg på tresteg. Han la opp våren 2012 etter flere år med skader.

Olsson slo gjennom internasjonalt i 2001 da han i verdensmesterskapet kom på andreplass etter Jonathan Edwards. Han er innehaver av den europeiske innendørsrekorden på 17,83 meter, fra 2004. Han var også en dyktig høydehopper med én tittel og medaljer fra det svenske mesterskapet i årene 1999-2001. 

I innendørs-VM i 2004 tok Christian Olsson gull og tangerte verdensrekorden innendørs med 17,83. 22. august samme år, i OL i Athen, vant han trestegfinalen på ny svensk rekord: 17,79.  

I 2003 ble Olsson kåret til Europas beste friidrettsutøver.

Meritter 
 OL-gull 2004 (Athen, 17,79)
 VM-gull innendørs 2003
 VM-gull utendørs 2003

Referanser

Priser 
 Årets göteborgare 2004 (sammen med Yannick Tregaro)

Eksterne lenker 
 

Personer fra Göteborg
Svenske tresteghoppere
Svenske høydehoppere
Olympiske mestere for Sverige
Verdensmestere i friidrett for Sverige
VM-sølvmedaljevinnere i friidrett for Sverige
Europamestere i friidrett
Medaljevinnere under Sommer-OL 2004
Deltakere for Sverige under Sommer-OL 2004
Friidrettsutøvere under Sommer-OL 2004
Deltakere for Sverige under VM i friidrett 2001
Deltakere for Sverige under VM i friidrett 2003
Deltakere for Sverige under VM i friidrett 2011
Verdensmestere i friidrett innendørs for Sverige
Deltakere for Sverige under VM i friidrett innendørs 2003
Deltakere for Sverige under EM i friidrett 2002
Ludovico Fieschi

Ludovico Fieschi (død 3. april 1423) var en av Den katolske kirkes kardinaler. Han var biskop av Vercelli i Italia.

Han ble kreert til kardinal 17. desember 1384 av pave Urban VI.

Etter valget av pave Innocens VII oppgav han sin obødiens (lydighet) den 22. oktober 1404 og overførte den til motpaven Benedikt XIII den 11. mai 1405. Etter Benedikts fratreden den 26. juni 1409 under Konsilet i Pisa sluttet han seg til motpaven Alexander V.  Motpaven Johannes XXIII gjorde ham senere til administrator av suburbikarbispedømmet Sabina.

Han deltok ved Konsilet i Konstanz og deltok i konklavet som valgte pave Martin V i 1417.

Eksterne lenker
 Biografi på The Cardinals of the Holy Roman Church

Italienske kardinaler
Italienske katolske biskoper
Personer fra Genova
Fødsler på 1300-tallet
Dødsfall i 1423
Lut

Lut et hverdagslig navn på alkaliske, det vil si basiske stoffer.

Et mye brukt alkalisk kjemikalium er kaustisk soda, også kjent som natronlut eller natriumhydroksid (NaOH). Stoffet er hvitt i fast form, framstilt av en elektrolytisk deling av natriumklorid. Det løses svært lett opp i vann. I matlagning brukes det til lutefisk og til bløtlegging av oliven. Som tilsetningsstoff har det E-nummer E 524.

En annen type lut er kalilut eller kaliumhydroksid som brukes i alkaliske batterier og ved produksjon av biodiesel.

 
Natriumforbindelser
Kaliumforbindelser
Hydroksider
Husholdningskjemikalier
Tommy Eide Møster

Tommy Eide Møster (født 16. januar 1983) spiller fotball for Rosseland BK. Han har tidligere spilt for klubbene Eidsvåg, Træff, Molde og Bryne. 29. mars 2008 gikk han til Bryne for en sum på rundt en halv million kroner. Avtalen bandt Møster til Bryne Fotballklubb de neste to sesongene. Spilleren gikk opp i lønn ved overgangen. I Bryne ble han gjenforent med annen spiller som spilte for Molde i opprykkssesongen 2007, Christian Gauseth. I 2009 ble han omskolert fra midtbane til forsvarsspiller.

Referanser

Eksterne lenker 
 
 Spillerprofilen på Brynefk.no, www.brynefk.no

Norske fotballspillere
Fotballspillere for SK Træff
Fotballspillere for Bryne FK
Fotballspillere for Molde FK
Norgesmestere i fotball
Juniornorgesmestere i fotball
Personer fra Nesset kommune
Hannes Sigurðsson

Hannes Thorstein Sigurðsson  (født 10. april 1983 i Reykjavík) er en islandsk fotballspiller som spiller for SSV Jahn Regensburg.

Han kom til Viking i 2002 fra den islandske klubben Hafnarfjordur. Han spilte i Viking til juli 2005 da han gikk over til Stoke City FC. Etter ett år ble han kjøpt av danske Brøndby IF, men oppholdet var ingen suksess, og han vendte tilbake til Viking før 2007-sesongen. I mars 2008 ble han solgt til GIF Sundsvall. I august 2014 ble det kjent at han hadde signert kontrakt med Sandnes Ulf ut 2014-sesongen.

Han har spilt 13 landskamper og scoret ett mål for .

Karriere som spiller 

Oppdatert 20. okt. 2014 kl. 14:34 (CEST)

Referanser

Eksterne lenker 
 
 
 Spillerprofil hos viking-fk.no
 Spillerprofil Brøndby IF (dk)

Hannes Sigurdsson
Fotballspillere for Fimleikafélag Hafnarfjarðar
Fotballspillere for Viking FK
Fotballspillere for Stoke City FC
Fotballspillere for Brøndby IF
Fotballspillere for GIF Sundsvall
Fotballspillere for PFK Spartak Naltsjik
Fotballspillere for FK Atyrau
Fotballspillere for Mjällby AIF
Fotballspillere for SV Grödig
Fotballspillere for Sandnes Ulf
Fotballspillere for SSV Jahn Regensburg
Utenlandske fotballspillere i Norge
Thomas Pereira

Må ikke forveksles med Thomas Pereyra

Thomas Austin Pereira (født 12. juni 1973 i Sarpsborg) er en norsk tidligere fotballspiller. Han var i 2011 trener for nyopprykkede Randaberg IL i første divisjon, men rykket ned samme år. I dag er han fysisk trener i Viking FK, som han har fungert som siden sesongen 2012 Han har tidligere spilt venstreback for Viking FK og spilte tidligere på  .

Thomas Pereira kom til Viking fra Moss FK i 1997. Han debuterte på landslaget i 1997, og har totalt åtte A-landskamper. 

Den 1. november 2009 spilte Pereira sin siste seriekamp for Viking. Han spilte totalt 431 offisielle kamper for Viking, og ligger med det på sjetteplass over spillere med fleste kamper for Viking.

Testimonial 
Thomas Pereira ble æret av Viking med en testimonial mot Brann den 22. november 2009. Pereira spilte i 86 minutter i en kamp som endte 1–1.

I sesongen 2011 trente han adecco-laget Randaberg, de rykket ned samme sesong.

Referanser

Eksterne lenker 
 
 Spillerprofil hos viking-fk.no
 Landslagsstatistikk på fotball.no

Norske fotballspillere
Norske landslagsspillere i fotball for herrer
Norske fotballtrenere
Fotballspillere for Sarpsborg FK
Fotballspillere for Moss FK
Fotballspillere for Viking FK
Personer fra Sarpsborg kommune
Fødsler i 1973
Mikhail Fradkov

Mikhail Jefimovitsj Fradkov (russisk: Михаи́л Ефи́мович Фрадко́в; født 1. september 1950 i nærheten av Samara)  er en russisk politiker. Han var Russlands statsminister fra 2004 til 2007.

Fradkov har i løpet av sin karriere vært handelsminister, sjef for skattepolitiet og Russlands EU-ambassadør. I 2004 ble han utnevnt til statsminister av Vladimir Putin.

Referanser

Eksterne lenker 
 

Personer fra Samara
Russiske politikere
Russiske statsministre
Erik Holtan

Erik Holtan (født 20. april 1969) er en norsk fotballtrener og tidligere fotballspiller som er assistenttrener og keepertrener for Sarpsborg 08 Fotballforening. 

I sin siste sesong i 2006 var han keeper hos Moss etter å i en årrekke ha spilt for Odd Grenland. I sin periode i Odd var han stort sett førstekeeper og holdt blant annet Rune Almenning Jarstein på benken. Holtan var også kaptein flere sesonger. Blant annet under cupfinalen mot Viking i 2000 og mot Vålerenga i 2002.

Erik Holtan har eliteserieerfaring fra 1990, da han spilte sine første toppdivisjonskamper for Kongsvinger. 

Erik Holtan har spilt seks  for Norge.

I august 2010 overtok Holtan hovedtreneransvaret i Moss Fotballklubb, men han trakk seg fra denne stillingen etter sesongslutt samme år.

Holtan fikk Kniksenprisen for årets målvakt i 2002. Som spiller ble han cupmester i 2000 med Odd.

Referanser

Eksterne lenker 
 
 

Norske fotballspillere
Norske fotballtrenere
Norske landslagsspillere i fotball for herrer
Fotballspillere for Odds ballklubb
Fotballspillere for Moss FK
Fotballspillere for Kongsvinger IL Toppfotball
Fotballspillere for Bryne FK
Fotballtrenere for Moss FK
Fotballkeepere som har scoret
Vinnere av Kniksenprisen
Målvakter i fotball
Bragdøya

Bragdøya er en øy i Kristiansandsfjorden. Øya eies av Kristiansand kommune som kjøpte den i 1969  med statlig tilskudd. Dette med klausul om at øyene skulle være et rekreasjonsområde for byen og der er bade- og fiskemuligheter. Til Bragdøyas friareal hører også de nærliggende øyene Timlingene, Svendsholmen, Blomsterøya, Langøya, Ragnhildsholmen og Hestehaue.

På Bragdøya og øyene rundt er det en del eldre hyttebebyggelse.

Bragdøya har båtforbindelse fra Lumber Vågsbygd hele året og egen badebåt fra Kristiansand sentrum i sommermånedene.  Se også badeplasser i Kristiansand.

Historikk
Det har i flere hundre år vært bosetning på Bragdøya. "Siffuord Bragdøen" er nevnt i skriftlige kilder som eier fra 1610 og utover. I tillegg er det nevnt en "Oluff" som medeier.

Byens første lystgård ble oppført på Bragdøya av by- og rådstueskriver Henrik Arnold Thaulow rundt 1770. Thaulow var morfar til Camilla, Oscar og Henrik Wergeland og barna tilbragt flere somre på øya med foreldre og besteforeldre. 

Siste fastboende, familien Gimre, som forpaktet gården, flyttet inn til fastland i 1952. I dag er gården restaurert, og våningshuset - kalt Thaulows hus - benyttes til kulturelle arrangementer. 

Bragdøya Kystlag er Norges største med rundt 600 medlemmer.

Referanser

Eksterne lenker
 Bragdøya – Turistinformasjon og hjemmeside for Bragdøya Kystlag

Øyer i Kristiansand
Severdigheter i Kristiansand
Malm

Malm (fra norrønt malmr, «malm, metall») er geologisk en bergart som helt eller delvis består av mineraler som inneholder et tungt metall. Det er en naturlig forekommende økonomisk brytbar konsentrasjon av mineraler som kan brukes til fremstilling av metall. Slike mineraler kalles ofte ertsmineraler.

Ettersom malm inneholder ett eller flere verdifulle mineraler, som metaller, kan det utvinnes, behandles og selges med fortjeneste. De metaller som framstilles av malm er jern, kobber, sink, bly, gull, tinn, nikkel, kobolt, krom, molybden, wolfram, titan og aluminium, men det finnes også andre metaller som har interesse innenfor malmgeologien.

Malm utvinnes fra jorden gjennom gruvedrift og behandles eller raffineres, ofte via smelting, for å utvinne verdifulle metaller eller mineraler.  Malmkvaliteten refererer til konsentrasjonen av det ønskede materialet den inneholder. Verdien av metallene eller mineralene en bergart inneholder må veies opp mot kostnadene ved utvinning for å avgjøre om den er av tilstrekkelig høy kvalitet til å være verdt gruvedrift, og derfor anses som en malm.

Definisjonen forbeholder malmbegrepet for økonomisk utvinnbare forekomster, sett ut fra markedsforhold og landets teknologiske nivå og økonomiske system. En bestemt mineralforekomst kan være dermed være lønnsom i ett land, men ikke i et annet. Visse mineraler har heller ingen bruksområder i dag, til tross for at de har vært kjent i flere hundre år, og har dermed ingen markedsverdi. Dersom de menneskestyrte ytre vilkårene endres, vil en tidligere uinteressant forekomst kunne forvandles til en økonomisk interessant forekomst og vice versa.

Referanser

Se også
Jernmalm
Myrmalm
Malmbåt
Slig

Litteratur
 DILL, H.G. (2010): «The ’chessboard’ classification scheme of mineral deposits: Mineralogy and geology from aluminum to zirconium», Earth-Science Reviews, Volume 100, Issue 1-4, s. 1-420

Eksterne lenker 

 Malm og mineraler, Norsk bergindustri

Mineraler
Gruvedrift
Electronic Entertainment Expo

Electronic Entertainment Expo (vanligvis kjent som E3) er en viktig årlig videospillmesse i Los Angeles. Festivalen er en viktig arena for fremvising av nye spillkonsoller og spill.

Her kommer alle nyheter ut til presse og andre produsenter. Når man hører om en ny spillkonsoll eller nye spill, så har det blitt fremmvist på E3.

Den 31. juli 2006 ble det annonsert at E3 vil bli mindre enn før.

Andre spillmesser 
 Games Convention i Leipzig
 Penny Arcade Expo
 Tokyo Game Show

Referanser

Eksterne lenker 
 

 
Repeterende arrangementer etablert i 1995
Colin Hanks

Colin Hanks (født Colin Lewes Dillingham 24. november 1977 i Sacramento i California) er en amerikansk skuespiller. Han kommer fra Sacramento i California, og er sønn av Tom Hanks og Samantha Lewes.

8. mai 2010 giftet Colin Hanks seg med Samantha Bryant. De fikk sitt første barn, Olivia Jane Hanks, 1. februar 2011.

Filmografi 
 That Thing You Do!   (1996)   (i rollen som "Male page")
 Roswell   (1999–2001)   (i rollen som "Alexander Charles "Alex" Whitman")
 Whatever It Takes   (2000)   (i rollen som "Cosmo")
 Get Over It   (2001)   (i rollen som "Felix Woods")
 Band of Brothers   (2001)   (i rollen som "Lieutenant Henry Jones") 
 Orange County   (2002)   (i rollen som "Shaun Brudmer")
 11:14   (2003)   (i rollen som "Mark")
 The O.C.   (2004)   (i rollen som "Grady")
 Standing Still   (2004) (i rollen som "Quentin")
 King Kong   (2005)   (i rollen som "Preston")
 Rx  (i rollen som "Jonny")
 Numb3rs   (2005, 2008)   (i rollen som "Marshall Penfield"
 Alone with Her   (2006)   (i rollen som "Doug")
 Tenacious D in The Pick of Destiny   (2006)   (i rollen som "Drunken fraternity brother)
 Careless   (2007)   (i rollen som "Wiley Roth")
 Untraceable   (2008)   (i rollen som "Griffin Dowd")
 My Mom's New Boyfriend   (2008)   (i rollen som "Henry Durand")
 The Great Buck Howard   (2008)   (i rollen som "Troy Gable")
 The House Bunny   (2008)   (i rollen som "Oliver")
 Mad Men   (2008)   (i rollen som "Father John Gill")
 W.   (2008)   (i rollen som "Speechwriter")
 Barry Munday   (2009)   (i rollen som "Heavy Metal Greg")
 The Good Guys   (2010)   (i rollen som "Jack Bailey")
 High School   (2010)   (i rollen som "Brandon Ellis")
 Lucky   (2011)   (i rollen som "Ben Keller")
 Dexter   (2011)   (i rollen som "Travis Marshall")
 Robot Chicken   (2011)   (i rollen som "Sam Witwicky" og "Vanity Smurf")

Referanser

Eksterne lenker 
 
 

Skuespillere fra USA
Skuespillere i TV-serien Roswell
Personer fra Sacramento
Fødsler i 1977